Gradonačelnik Fuad Kasumović čestitao katolički Božić

Povodom praznika Božića, gradonačelnik Zenice Fuad Kasumović uputio je čestitku koju vam prenosimo u cjelosti.

“Povodom velikog kršćanskog blagdana Božića, u ime Grada Zenica i u svoje lično ime, svim građanima katoličke vjeroispovijesti u domovini i dijaspori upućujem najiskrenije čestitke.

Božić posebno čestitam svojim sugrađanima Zeničankama i Zeničanima uz želju da blagoslov, ljubav i mir ispune njihove domove.

Želim vam da Božić dečekate u zdravlju i veselju u krugu vaših najbližih, a da u mislima i srcem budete uz svoju rodbinu, komšije i prijatelje.

Nažalost zbog poznatih zdravstvenih mjera ne preporučuje se fizičko zajedništvo i obilježavanje blagdana na način kakav je bio do proglašenja pandemije korona virusa, ali neka nada kao jedan od simbola Božića ispuni vaša srca u iščekivanju da se život vrati u stanje kakvo je bilo prije pandemije.

Čestit i blagoslovljen Božić!”

Gradonačelnik, Fuad Kasumović